[{"text_idx": "#000002", "text": "Kui Samuel Becketti na\u0308idendit \u201eGodot\u2019d oodates\u201c on nimetatud ka tragikoomiliseks, siis Markus Helmut Ilvese lavastuses traagikat ei ole, koomikat see-eest ku\u0308llaga."}, {"text_idx": "#000005", "text": "Lugu on selge: kaks hulkurit Estragon (Jan Erik Ehrenberg) ja Vladimir (Kaarel Pogga) ootavad puu all Godot\u2019d. Kui ta ei tule ta\u0308na, siis homme tuleb ta kindlasti. Va\u0308hemalt nii lubab so\u0303numitooja (Ekke Hekles). Ja\u0308rgmisel pa\u0308eval kordub ko\u0303ik samamoodi, aga siiski hoopis teisiti. Na\u0308idendi tegevusliini pole kirjutatud tervet igavikku, na\u0308idatakse konkreetselt kahte ootamise pa\u0308eva. Ra\u0308a\u0308kides pigistavatest kingadest, kaabudest, peksa saamisest ja unetusest ko\u0303neldakse hoopis ajast ja paradoksaalsel kombel ma\u0308lu kaudu reaalsuse loomisest. Kas see on ikka seesama koht, kus me eile ootasime? Kas me eile u\u0308ldse ootasime? Na\u0308idendis ka\u0308sitletakse igivana Parmenidese ja Herakleitose vaidlust, et kas asjad on pu\u0308sivad vo\u0303i muutuvad. Kas samasse jo\u0303kke saab kaks korda astuda? Kui ko\u0303ik on sama, seesama jo\u0303gi ja seesama astuja, siis mis on see, mis muutus?"}, {"text_idx": "#000006", "text": "Becketti vastuolu. Siin tuleb ma\u0308ngu inimese tunne. Aja ja ruumi tajumine. Mo\u0303o\u0303detavat kellaaega ta\u0308histab lavastuses taevasse kerkiv kuu. Taas mo\u0308o\u0308dus u\u0308ks pa\u0308ev. Ent inimesed tajuvad aega su\u0308ndmuste kaudu. Selleks et tunneksime maailma reaalsena, peab pidevalt midagi toimuma. Teater on tegevuslik kunst, laval peavad hargnema su\u0308ndmused. Becketti na\u0308idend ongi lavastamiseks po\u0303nev proovikivi just selle vastuolu pa\u0308rast, et su\u0308ndmusi justkui ei ole, kuid tegelased tajuvad vo\u0303i siis konstrueerivad neid ometigi."}, {"text_idx": "#000007", "text": "On ta\u0308henduslik, et Markus Helmut Ilvese koolito\u0308o\u0308 tuli lavale just Lembit Petersoni juhitavas Theatrumis. Teatavasti lavastas Noorsooteatris Eesti esimese, kultuslikuks ja omamoodi kurikuulsakski saanud \u201eGodot\u2019\u201c tollal veel lavakunstkooli VII lennu tudengina just Peterson. Godot\u2019 ootamise omamoodi kanooniline lavapilt, mis lavastusest lavastusse ei varieeru, su\u0308mboliseerib justkui kogu absurdismifilosoofiat ja -dramaturgiat selle a\u0308ngis ja lootusetuses."}, {"text_idx": "#000008", "text": "Kuid kas vo\u0303i toosama Petersoni 43 aasta tagune lavastus mo\u0303jus tollaste eelootuste kontekstis va\u0308rske ja ootamatuna. Olgugi see \u201eGodot\u2019\u201c esmalavastuseks kogu No\u0303ukogude Liidus, oli maailmaesietendusest siiski mo\u0308o\u0308das juba u\u0308le kaheku\u0308mne aasta ning peale selle, et na\u0308idendi puhul ei olnud enam tegemist draamainnovatsiooni eelva\u0308ega, oli ka absurdism ise kapseldunud teatavaisse stampidesse, mis omistasid laval toimuvale enneko\u0303ike su\u0308mbolva\u0308a\u0308rtuse."}, {"text_idx": "#000010", "text": "Ent kui lavastust ka\u0308idi ma\u0308ngimas ka Leningradis, kus saadi soome publikult tagasisidet selle kohta, et inimlike kontaktide vo\u0303imatust ro\u0303hutava interpretatsiooniklis\u030cee to\u0303ttu oli Beckettit n-o\u0308 vabas maailmas peetud juba mo\u0303nda aega vananenuks, taasaktualiseerinud Petersoni lavastus tema loomingu, ko\u0303neldes \u201epoeetilist keelt inimeste seotusest millegi tugevamaga kui lihtsalt no\u0308o\u0308ri abil, inimeste vastastikusest mo\u0303just, koos\u00adeksistentsist, kontaktide vo\u0303ima\u00adlikkusest\u201c. Samuti seela\u0308bi, et lavastuses ei tegeldud abstraktsioonide, filosoofiliste teeside illustratsiooni ja \u201eso\u0303na kriisiga\u201c, vaid toodi vaataja ette \u201eootamatult psu\u0308hholoogilise inimmo\u0303tte protsessi, elava inimese ja elava na\u0308itleja, ta\u0308isverd, pidevalt hingestatud hetked aja voolus\u201c.*"}, {"text_idx": "#000013", "text": "Eriti kui seda vo\u0303imendavad na\u0308iteks uneha\u0308ired, mis vaevavad ju ka \u201eGodot\u2019\u201c tegelasi. See seisund vo\u0303ib mo\u0303nele sisendada pessimismi, teisele aga u\u0308htsust Jumalaga ning Becketti u\u0308leajalisuse vo\u0303ti na\u0308ib peituvat just selles vastuolus tegelastele ette antud muutumatute tingimuste ja tegelaste muutuvate tajude suhtes."}, {"text_idx": "#000014", "text": "No\u0303nda ei saa me ka ko\u0303nealuselt lavastuselt oodata mingit o\u0303igemat vo\u0303i va\u0308a\u0308ramat suhet beckettlikkusega, vaid na\u0308idend vo\u0303iks a\u0308rgitada noort po\u0303lvkonda oma manifestile. Ei saa eeldada, et EMTA lavakunstikooli XXIX lend peaks oma Godot\u2019 ootamist alustama 1952. aasta elutunnetusest, mil su\u0308ndis na\u0308idend, sest ka Beckett ise ei nuta ju eelmise epohhi va\u0308a\u0308rtusi taga, vaid kirjeldab elukeskkonda just selles reaalsuses, mis meil vo\u0303tta on, andmata sellele isegi hinnangut. Ilvese lavastuses domineerib ku\u0308ll koomiline vo\u0303ti, kuid eeldusena ei ta\u0308henda see mitte noore generatsiooni kerglasemat suhtumist maailmako\u0303iksusse, vaid oskust vo\u0303ttagi maailma sellisena, nagu see on ja mitte tekitada lisaprobleeme ilmingutest, mis on niigi va\u0308a\u0308ramatud."}, {"text_idx": "#000015", "text": "Ometi ja\u0308a\u0308b lavale toomata eelso\u0303nastatud vastuolu teine poolus, tegelaste sisemine muutus. Noored na\u0308itlejad otsivad Becketti situatsiooni lahendamiseks na\u0308itlejatrikki: lavalises mo\u0303ttes seda, kuidas su\u0308ndmusteta dramaturgiat nu\u0308ansiku\u0308llaselt kehastada, eksistentsiaalses mo\u0303ttes seda, kuidas kindlate suunisteta, kuid seejuures selgete (meta)fu\u0308u\u0308sikaseaduste maailmas ellu ja\u0308a\u0308da. Becketti lavastamise vo\u0303lu vo\u0303iks olla vastuse otsimises ku\u0308simusele: kuidas tegelastes, olgugi nad na\u0308iliselt justkui taas samades olukordades, miski siiski muutub, kuid mis?"}, {"text_idx": "#000016", "text": "Hoolimata demonstreeritavast na\u0308itlejameisterlikkusest lavastuses paraku seda sisemist muutust eriti ei esitata. Seda, kuidas tehes ku\u0308ll taas samu asju olla ise igal uuel hetkel hoopis teine kui eelmisel hetkel. Kas vo\u0303i Simo Andre Kadastu Pozzo kogu tegevusliin on lavastuses justkui omaette nauditav tervikteos, mille ka\u0308igus leiab po\u0303hjenduse ka esimestel minutitel ha\u0308irinud maneerlikkus, kuid ko\u0303igi kasutatud trikkide juures saame ometi vaid to\u0303deda, et tegelase pimedaksja\u0308a\u0308mine on olemas ku\u0308ll na\u0308idenditekstis, kuid ei kajastu tegelase lavalises muutumises. Kui jo\u0303gi on sama, siis see, mis muutub, on inimese taju. Estragon on parmenideslikult alati va\u0308sinud, ta on va\u0308sinud alati ta\u0308pselt samamoodi, ta on u\u0308ks. Herakleitoslik muutus ja paiga uuena tajumine on olemas ku\u0308ll tekstis, kuid mitte na\u0308itlejate ma\u0308ngus."}, {"text_idx": "#000017", "text": "Liikumine, aeg ja ruum. Hoolimata sellest, et lavastuse tegelased ja\u0308a\u0308vad reaalseks, luuakse abstraktsioon aja ja ruumi kasutamise kaudu. Ilmekas na\u0308ide on Lucky (Oskar Punga) sooritus, kus ta seisab kaksku\u0308mmend kaheksa minutit (see on minu kui vaataja tajutud aeg) vaikides u\u0308hel kohal. Tegelikult ei seisa, ta nihkub, puterdab ja jo\u0303nksub, samal ajal kui pu\u0308sib vankumatult. Ta ei tee mitte midagi, tehes samal ajal va\u0308ga palju. Punga intensiivne paigalolek on perfektne stiilina\u0308ide selle kohta, kuidas terve lavastus oleks vo\u0303inud toimida, aga ei toiminud."}, {"text_idx": "#000018", "text": "Seda mehhanismi, kuidas illusioon muutub reaalseks, na\u0308idatakse mitmes teise vaatuse stseenis, kus gravitatsiooni mo\u0303jul ja\u0308a\u0308vad tegelased ootamatult po\u0303randasse kinni. Kui maailm oleks kuubik, siis selles stseenis kukuks see kuubik ku\u0308lili. Ta\u0308nu na\u0308itlejate oskuslikule fu\u0308u\u0308silisele sooritusele ja\u0308a\u0308b to\u0303esti mulje, et na\u0308idendit ma\u0308ngitakse edasi pikali maas lebades. Saali poolt vaadates ei na\u0308i na\u0308itlejad kuidagi o\u0303nnetult po\u0303randal lamavat, vaid tegutsevat ja elavat oma elu edasi lihtsalt po\u0308o\u0308rdunud maailmas, mis on nende jaoks ta\u0308iesti normaalne."}, {"text_idx": "#000019", "text": "Sarnase normaalsusena mo\u0303juva illusiooni oleks saanud tekitada ka pea peal seismisega. Po\u0303hjenduse pea peale to\u0303usmiseks annab na\u0308idendi lause, kus to\u0303detakse, et pea peal seismine aitaks tasakaalu hoida. Su\u0308gav mo\u0303te, aga teostus ja\u0308a\u0308b halva klounaadi tasemele. Tegemist on eesti teatris tihti kasutatava ebao\u0303nnestunud efektiga, kus na\u0308itleja teeb u\u0308ksiku triki, aga ilma igasuguse po\u0303hjenduseta. Lausest on u\u0308ksi va\u0308he, et tiritamme visata. Tasakaalu hoidmine on protsess, muutuv ja pingeline seisund, ta\u0308pselt nii nagu Lucky pu\u0308sti seismine vo\u0303i maas lamamine. Kui maailm oleks kuubik, siis pea peal seismise stseeni ajal oleks vo\u0303inud see kuubik po\u0308o\u0308rata veel u\u0308he ku\u0308lje, na\u0308itlejad seal sees tasakaalu otsida ja edasi elada. Kui nu\u0308u\u0308d edasi kujutleda, mis ko\u0303ik oleks vo\u0303inud selles stseenis olla, siis meenub ka lavakujunduse vo\u0303imsaim element \u2013 puu, mis sel u\u0308u\u0308rikesel hetkel na\u0308iski hoopis juurtega taeva poole kasvavat."}, {"text_idx": "#000020", "text": "Ma\u0308ngulaad. Hoolimata peaaegu tu\u0308hjast lavast ja hallidest toonidest ei ole lavastus a\u0308ngistav ning sealne ootamine ei sisenda lootusetust ja kurbust. Ta\u0308nu ma\u0308ngustiili valikule on lavastus ta\u0308is po\u0303nevust ja vaatajatele ma\u0308ngitud ootamine ongi tegevus. Kuna tegelaste kannatusi ei ma\u0308ngita u\u0308leajaliselt igavikuliseks, siis ei muutu need ka abstraktseks. Tegelased on ekstravagantsed, tugeva pintslito\u0303mbega joonistatud."}, {"text_idx": "#000022", "text": "Kui ku\u0308sida u\u0308ldisemalt, et mille nimel see lavastus loodi, siis tundub, et peaeesma\u0308rk oligi tegeleda na\u0308itlemisega laval, mitte niivo\u0303rd ta\u0308napa\u0308evas Becketti maailmapildi kontseptuaalse katsetamisega. Pu\u0308u\u0308ti u\u0308les leida see iva, kuidas on ilma realistliku dramaturgilise tugipunktita u\u0308ldse vo\u0303imalik laval olla, ilma et see la\u0308heks u\u0308le labaseks klounaadiks ja veiderdamiseks. Ma\u0308ng on muljetavaldav, hoolimata su\u0308ndmuste puudumisest ja ta\u0308nu ro\u0303huasetusele just ma\u0308nguilule ei tekkinudki a\u0308ngistavat seisundit lootusetust ootamisest, eksiilis olemisest vo\u0303i ja\u0308rjepidevatest ebao\u0303nnestumistest."}, {"text_idx": "#000023", "text": "Vastupidi, koolito\u0308o\u0308 kontekstis tuli meelde isegi Kalju Komissarovi XIII lennuga tehtud \u201eOklahoma\u201c, kus vaatajale pakuti tantsude ja lauludega na\u0308itleja\u00adtuleva\u0308rki, kuid ku\u0308mnendite taha ja\u0308a\u0308b lavastust meenutama vaid laulukatke \u201eVaene Jude on surnud ...\u201c Siinses lavastuses on justkui sama taotlus, aga lo\u0303busat meelelahutust saab nautida na\u0308itleja ta\u0308pselt paika seatud reageeringute ja aja kasutamise kaudu dialoogides. U\u0308hel hetkel tulistatakse repliike, siis peetakse pikki pause vo\u0303i ra\u0308a\u0308gitakse teineteisega psu\u0308hholoogilisele teatrile omases normaalsuse vo\u0303tmes. Kui Becketti \u201eGodot\u2019d oodates\u201c on nimetatud ka tragikoomiliseks na\u0308idendiks, siis Ilvese lavastuses traagikat ei ole, koomikat see-eest aga ku\u0308llaga."}, {"text_idx": "#000026", "text": "Tellimusto\u0308o\u0308 on miski, mida keegi teine soovib. No ja siis sina teed. Vahel peetakse enne koosolek, soovid ja unistused ra\u0308a\u0308gitakse la\u0308bi. Vahel aga on ...\nKunsti roll u\u0308hiskonnas ja biosfa\u0308a\u0308ris\nAlustuseks1 nendin, et mo\u0303iste \u201ekunst\u201c all pean silmas loomingulist spektrit ko\u0303ige laiemas mo\u0303ttes, nii muusikat, teatrit, kirjandust kui ka visuaalseid kunste. Papa Marx pidas inimu\u0308hiskonna ..."}, {"text_idx": "#000029", "text": "Alustuseks1 nendin, et mo\u0303iste \u201ekunst\u201c all pean silmas loomingulist spektrit ko\u0303ige laiemas mo\u0303ttes, nii muusikat, teatrit, kirjandust kui ka visuaalseid kunste. Papa Marx pidas inimu\u0308hiskonna ..."}]